EkBass/fiwiki-20250220-pages-articles huggingface dataset:
Punaselkähaiskiainen

Punaselkähaiskiainen (Oiceoptoma thoracica) on raatokuoriaisten heimoon kuuluva laji. Se on 12-16 mm pituinen. Pään väri on musta ja selkä on enimmäkseen punainen. Peitinsiivet ovat mustat ja silkinhohtoiset ja niissä on kolme pitkittäisharjua. Lentoaika on toukokuulta syyskuulle. Punaselkähaiskiaista esiintyy paitsi raatojen läheisyydessä, myös sienien läheisyydessä. Sitä tavataan koko Suomessa. == Lähteet == == Aiheesta muualla == Luokka:Erilaisruokaiset
Pikkuturkkilo

Pikkuturkkilo (Nicrophorus vespilloides) on raatokuoriaisten heimoon kuuluva laji. Se on 12–18 mm:n pituinen. Pikkuturkkilon pääväri on musta, mutta peitinsiivissä on kellertävänpunaisia poikittaisia vöitä. Lentoaika on kesäkuulta syyskuulle. Pikkuturkkilot munivat munansa lintujen ja myyrien sekä muiden kuolleiden pieneläinten raadoille. Toukat kehittyvät raadon kudoksissa. Pikkuturkkilot peittävät maahan pieniä raatoja. Lajia esiintyy myös vanhojen sienten läheisyydessä. == Lähteet == == Aiheesta muualla == *Laji.fi: Pikkuturkkilo (Nicrophorus vespilloides) *Ötökkätieto: Pikkuturkkilo (Nicrophorus vespilloides) *UniProt: Taxonomy - Nicrophorus vespilloides (Boreal carrion beetle) *Bug Guide: Species Nicrophorus vespilloides - Boreal Carrion Beetle *Kyoto Encyclopedia of Genes and Genomes (KEGG): Nicrophorus vespilloides, Genome information Luokka:Erilaisruokaiset
Coupe de Ville

Coupe de ville, katso: *Coupé de ville, auton korimalli *Coupé de Ville, suomalainen rhythm & blues -yhtye
Mika Sivula

Mika Sivula (s. 18. toukokuuta 1978 Espoo) on Keskon Etelä-Suomen aluejohtaja. Sivula toimi Lohjan kaupunginjohtajana vuosina 2015–2022, kunnes Jarkko Härmälästä tuli hänen seuraajansa. Hän on koulutukseltaan teologian maisteri ja suuntautunut sosiaalietiikkaan. Hän toimi vuosina 2012–2015 Pielaveden kunnanjohtajana ja on puoluetaustaltaan keskustalainen.Lohjan uudeksi kaupunginjohtajaksi Mika Sivula. YleSvenska Yle Kunnallisvaaleissa 2008 hänet valittiin Lohjan kaupunginvaltuustoon 129 äänellä. Sivula on ollut Keskustanuorten jäsen. Hän työskenteli 2003–2012 keskustalaisten kansanedustajien avustajana ja keskustan eduskuntaryhmän kansliassa. Hän on asunut Lohjalla seitsemän vuotta ennen Pielaveden kunnanjohtajaksi siirtymistään.Uusi kaupunginjohtaja aloitti työnsä. Ykkössanomat 6.8.2015 s. 3 == Lähteet == Luokka:Lohjan kunnan- ja kaupunginjohtajat Luokka:Lohjan kaupunginvaltuutetut Luokka:Pielaveden kunnanjohtajat Luokka:Suomen Keskustan poliitikot Luokka:Vuonna 1978 syntyneet Luokka:Elävät henkilöt
Kurki (Paanajärvi)

Kurki (myös Kurenkylä, ) on entinen kylä Karjalan tasavallan Kemin piirin Vääräkosken kunnassa Venäjällä. Se sijaitsi Sompajoen (ven. Šomba) muodostaman pienen järven rannalla 45 kilometriä Vääräkoskelta linnuntietä luoteeseen. Paanajärven pogostaan kuulunut Kurki mainitaan ensimmäisen kerran 1500-luvun lopun verokirjoissa. 1800- ja 1900-lukujen vaihteessa se muodosti lähikylineen Paanajärven volostin Kuren kyläkunnan, johon kuuluivat myös Kuorilahden, Sompajärven (Šombozero) ja Suolapohjan (Šolopovo) kylät sekä Patrikanvaaran eli Ylivaaran (Padrikanvaraka), Triihvonvaaran (Trifon Varaka) ja Voleinvaaran eli Alavaaran (Valenvaraka) uudiskylät. Vuonna 1905 niissä oli lähes 600 asukasta. Kuren kylässä oli 26 taloa ja 182 asukasta. Seudun asukkaat olivat karjalaisia, jotka harjoittivat heikosti kannattanutta maataloutta, kalastusta, metsästystä, puutavaran hankintaa ja -uittoa sekä kävivät muualla ansiotöissä. Kurenkylän kautta kulki reitti Kemijoelta Tuoppajärven rannalle Suolapohjaan. Kylässä oli kirkko, mutta ei vakituista pappia. Neuvostoaikana perustettiin Kuren kyläneuvosto, joka kuului aluksi Kemijoen ja sittemmin Uhtuan piiriin. Kuren kyläryhmän lisäksi kyläneuvostoon kuului myös Suolapohjan kylä. Vuonna 1933 niissä oli 300 asukasta, jotka kaikki olivat karjalaisia. Kuressa, johon kuuluivat myös Alavaaran, Kurenvaaran, Triihvonvaaran ja Ylivaaran uudiskylät, asukkaita oli 246. Maatalouden kollektivisoinnin yhteydessä Kurenkylään perustettiin kolhoosi. Kylässä oli kauppa, posti, kirjasto, kirkosta tehty kerhotalo sekä alkeiskoulu, jossa opetettiin ensin venäjäksi, sitten suomeksi ja lopulta karjalaksi. Seudun uudiskylät hävisivät ennen toista maailmansotaa Voleinvaaraa lukuun ottamatta. Talvisodan alettua kylän miehet kutsuttiin armeijaan. Vaikka sotatoimet eivät ulottuneet Kurkeen saakka, kylän naiset, lapset ja vanhukset evakuoitiin Suikuun ja Arkangelin alueelle, jossa monet kuolivat nälkään. Yli neljästäkymmenestä sotaan lähteneestä miehestä vain puolet palasi kotiin. Sodan jälkeen Kurenkylän nuoriso alkoi hakeutua palkkatöihin metsätyömaille. Kylän kolhoosi muutettiin sovhoosin työryhmäksi ja sittemmin metsäteollisuuspiirin aputaloudeksi. Kuren kyläneuvosto liitettiin Somman kyläneuvostoon. Palvelut katosivat asukkaiden vähentyessä ja lopulta koko kylä lakkautettiin ”perspektiivittömänä”. Talot jäivät kalastajien majapaikoiksi ja vähitellen ne sahatiin polttopuiksi. ==Lähteet== Luokka:Kemin piirin entiset kylät
Alberto Paloschi

Alberto Paloschi (s. 4. tammikuuta 1990 Chiari) on italialainen jalkapalloilija. Pelipaikaltaan hän on hyökkääjä. Paloschi edustaa Italian Serie A:ssa pelaavaa Cagliaria lainalla saman sarjatason SPAL:ista. == Seurajoukkueura == Paloschi teki ensiesiintymisensä Serie A:ssa 10. helmikuuta 2008, kun hänen edustamansa Milan voitti Sienan kotonaan 1–0. Hän teki myös ottelun ainoan maalin. Yhteensä Paloschi pelasi seurassa kaudella 2007–2008 seitsemän sarjaottelua, joissa teki kaksi maalia. Syyskuussa 2008 Serie B:ssä pelaava Parma hankki hänet 2,2 miljoonalla eurolla. Paloschi teki 12 maalia 39 ottelussa, kun Parma sijoittui Serie B:ssä toiseksi ja nousi pääsarjaan. Siellä Paloschi teki kaudella 2008–2009 Parmalle neljä maalia 17 ottelussa. Syksyllä 2010 Paloschi pelasi Parmassa vain yhden Serie A -ottelun, ja tammikuussa 2011 hän vaihtoi seuraa sarjan sisällä siirtyen Genoaan. Kevätkaudella Paloschi teki Genoassa kaksi maalia 12 sarjaottelussa. Heinäkuussa 2011 Paloschi palasi Milaniin seuran hankkiessa hänet 4,4 miljoonalla eurolla. Milan kuitenkin lainasi hänet elokuussa niin ikään Serie A:ssa pelaavaan Chievoon. Kaudella 2011–2012 Paloschi teki viisi maalia 32 sarjaottelussa. Kaudella 2012–2013 hän ehti tehdä kymmenessä ottelussa seitsemän maalia, kunnes Chievo teki siirrosta pysyvän tammikuussa 2013 hankkien Paloschin 3,5 miljoonalla eurolla. Loppukauden aikana Paloschi pelasi toiset kymmenen sarjaottelua, muttei enää onnistunut maalinteossa. Kaudella 2013–2014 hän teki Serie A:ssa 13 maalia 34 ottelussa, kaudella 2014–2015 yhdeksän maalia 37 ottelussa ja kaudella 2015–2016 kahdeksan maalia 21 ottelussa. Tammikuussa 2016 Paloschi siirtyi Englannin Valioliigan Swansea Cityyn, jossa hän pelasi kymmenen liigaottelua ja teki niissä kaksi maalia. Kesällä 2016 hän palasi Italiaan ja Atalantaan, jossa hän pelasi kauden aikana 13 ottelua. Kesällä 2017 hän siirtyi SPAL:iin ensin lainalle, ja vuoden kuluttua SPAL osti hänen pelaajaoikeutensa. Paloschi on pelannut joukkueessa 70 Serie A -ottelua ja tehnyt niissä yhdeksän maalia. Tammikuussa 2020 hän siirtyi puoleksi vuodeksi lainalle Cagliariin. == Maajoukkueura == Paloschi pelasi vuosina 2006–2013 Italian poikien ja nuorten maajoukkueissa yhteensä yli 40 ottelua, joissa hän teki 14 maalia. Hän saavutti hopeaa alle 21-vuotiaiden EM-kilpailuissa 2013. == Saavutukset == Italian maajoukkue * Alle 21-vuotiaiden EM-kilpailut: hopeaa 2013 == Lähteet == Luokka:Italialaiset jalkapalloilijat Luokka:Vuonna 1990 syntyneet Luokka:Elävät henkilöt
Agmatinaasi

Agmatinaasi eli agmatiiniureohydrolaasi on entsyymi, joka katalysoi agmatiinin hydrolysoitumista putreskiiniksi ja ureaksi. Entsyymiä tavataan niin arkeoniesta, bakteereista kuin aitotumaisista eliöistäkin ja se osallistuu eräiden polyamiinien biosynteesiin. Agmatinaasin EC-numero on EC 3.5.3.11. ==Rakenne ja toiminta== Agmatinaasi on rakenteeltaan neljästä alayksiköstä koostuva tetrameeri tai kuudesta alayksiköstä koostuva heksameeri. Ihmisen agmatinaasi koostuu 352 aminohaposta ja sen molekyylimassa on 120 kDa. Aitotumaisten eliöiden agmatinaasi muistuttaa huomattavasti rakenteeltaan ja toiminnaltaan bakteerien agmatinaasia. Entsyymi muistuttaa myös eräitä muita samantapaisia reaktioita katalysoivia entsyymejä kuten arginaasia. Entsyymi vaatii toimiakseen mangaani-ioneja. Mangaani-ionit muodostavat sidoksia vesimolekyylien kanssa tehden niistä happamampia, jolloin ne helpommin muodostavat nukleofiilisen hydroksidi-ionin. Hydroksidi-ioni reagoi elektrofiilisen guanidinoryhmän hiiliatomin kanssa hydrolysoiden agmatiinin putreskiiniksi ja ureaksi. Agmatinaasi on mitokondrioissa esiintyvä entsyymi. Ihmisellä sitä erittyy erityisesti aivoissa, maksassa, munuaisissa ja suolistossa. Maksassa agmatiinia metaboloi myös diamiinioksidaasi. Agmatiinilla voi olla rooli huumeaddiktioista parantumisessa ja entsyymin inhibiittoreita on tutkittu huumevieroitukseen. Agmatiinia inhiboivat muun muassa putreskiini, spermiini ja EDTA. Kasvit tuottavat putreskiinia ainoastaan agmatinaasin avulla, muissa eliöissä putreskiinia muodostaa myös ornitiinidekarboksylaasi. ==Lähteet== Luokka:Hydrolaasit
Isoruususieppo

Isoruususieppo (Petroica rodinogaster) on pensassieppojen heimoon kuuluva varpuslintu. ==Levinneisyys== Isoruususieppoa tavataan Australian kaakkoisosissa. Lajin on raportoitu olevan satunnaisesti melko yleinen Tasmaniassa, mutta harvinainen muualla levinneisyysalueellaan. Se on luokiteltu elinvoimaiseksi. ==Lähteet== Luokka:Pensassiepot
Sydänsieppo

Sydänsieppo (Petroica archboldi) on pensassieppojen heimoon kuuluva varpuslintu. ==Levinneisyys ja elinympäristö== Sydänsieppoa tavataan Indonesiassa Uuden-Guinean saarella. Se elää vuoristoissa puurajan yläpuolella 3 850–4 150 metrin korkeudella merenpinnasta. ==Lähteet== Luokka:Pensassiepot
Simca 1100

Simca 1100 on ranskalaisen Simcan vuosina 1967–1985 valmistama automalli. Se oli Renault 6:n rinnalla ensimmäisiä etuvetoisia monikäyttöisiä hatchback- perheautoja ja Simcan ensimmäinen etuvetomalli. Simca 1100 oli 1970-luvun alussa Ranskan myydyin automalli ja pysyi tuotannossa pitkään, yhteensä 1100-mallin autoja valmistettiin pari miljoonaa kappaletta 13 vuoden aikana. Mallin seuraaja oli vuonna 1978 esitelty Talbot Horizon, mutta myös 1100:n henkilöautoversion valmistus jatkui Talbot-merkillä vuoteen 1981 ja pakettiauton aina vuoteen 1985. == Historia == Simca 1100 oli Projekti 928:n tulos. Se aloitettiin vuonna 1962 ja sen viimeistelivät insinöörit Philippe Grundeler ja Charles Scales. Muotokieli päätettiin 1960-luvun alussa suoritetulla markkinatutkimuksella, joka osoitti kuluttajien kasvavan kiinnostuksen etuvetoisiin pikkuautoihin, joissa yhdistyivät järkevä tilankäyttö ja mukavuus. Keväällä 1962 Simca asetti tavoitteekseen tuoda vuosina 1967–1968 markkinoille uuden valikoiman etuvetoisia porrasperäisiä ja farmarimallisia henkilöautoja sekä kevyitä kuorma-autoja. Sekä poikittain että pitkittäin sijoitettuja moottoreita kokeiltiin, mutta lopulta päädyttiin ensin mainittuun. Simcassa oli myös monia enemmistöosakas Fiatilta kopioituja teknisiä ratkaisuja. Vuonna 1963 Simca siirtyi Chryslerin omistukseen. Projektia jatkettiin ja tuotannon aloitukseen pyrittiin vuoteen 1967 mennessä. == Esittely == Kun Simca 1100 näki päivänvalon Pariisin autonäyttelyssä 1967, se oli muotoilultaan edistyksellinen ominaispiirteinään viistoperä ja taittuvat takaistuimet. Myös levyjarrut, erillisjousitus kaikissa pyörissä ja hammastanko-ohjaus olivat moderneja ratkaisuja. Saatavilla olivat käsi- ja automaattivaihteiset sekä puoliautomaattinen malli. Moottoria oli kallistettu, mikä mahdollisti matalamman konepellin. Väitetään, että Volkswagen tutki tarkasti Simca 1100:aa suunnitellessaan Golf-malliaan. == Mallit == Simca 1100:ssa oli yhtenä ensimmäisistä autoista viistoperämuotoilu. Siinä oli taittuvat takapenkit ja sitä sai kolme- tai viisiovisena. Eri varustelutasot olivat LS, GL, GLS ja Special. Myös porrasperäisiä kolme- tai viisiovisia pystyperäisiä malleja (farmareja) oli saatavilla. Autossa oli Simcan tyypin 315 bensiinimoottori, jossa venttiilit oli sijoitettu sylinterikanteen. Moottorien tilavuudet olivat vuodesta ja markkina-alueesta riippuen 944, 1 118 ja 1 294 cm³. Ison-Britannian markkinoilla 1,2-litraista mallia kutsuttiin nimellä Simca 1204. == Testimenestyksiä == Tekniikan Maailmassa 13/1970 julkaistiin kahdentoista 10 000–12 000 markan hintaluokkaan sijoittuvan automallin testi, jonka Simca 1100 voitti hintaansa nähden parhaana. Samana vuonna malli voitti myös saksalaisen Auto, Motor und Sport -lehden viiden auton vertailutestin. ==Katso myös== *Simca 1000 == Lähteet == == Aiheesta muualla == 1100 Luokka:Talbot Luokka:C-segmentin autot Luokka:1960-luvun autot Luokka:1970-luvun autot Luokka:1980-luvun autot
Ligue 1 -kausi 2015–2016

Ligue 1 -kausi 2015–2016 oli järjestyksessään 78. Ranskan jalkapallon pääsarjan Ligue 1:n kausi. Hallitsevana mestarina kauteen lähti Paris Saint- Germain. PSG varmisti mestaruutensa, kun kahdeksan ottelua oli pelaamatta. Tämä oli Ranskan ennätys. ==Joukkueet== Joukkue Kaupunki Päävalmentaja Gazélec Ajaccio Ajaccio Thierry Laurey SCO Angers Angers Stéphane Moulin SC Bastia Bastia Ghislain Printant François Ciccolini (1/2016–) FC Girondins de Bordeaux Bordeaux Willy Sagnol Ulrich Ramé (3/2016–) SM Caen Caen Patrice Garande En Avant de Guingamp Guingamp Jocelyn Gourvennec Lille OSC Lille Hervé Renard Frédéric Antonetti (12/2015–) FC Lorient-Bretagne Sud Lorient Sylvain Ripoll Olympique Lyonnais Lyon Hubert Fournier Bruno Génésio (12/2015–) Olympique de Marseille Marseille Marcelo Bielsa Míchel (8/2015–4/2016) Franck Passi (4/2016–) AS Monaco FC Monaco Leonardo Jardim Montpellier HSC Montpellier Rolland Courbis Pascal Baills (12/2015–1/2016) Bruno Martini (12/2015–1/2016) Frédéric Hantz (1/2016–) FC Nantes Atlantique Nantes Michel Der Zakarian OGC Nice Nizza Claude Puel Paris Saint-Germain Pariisi Laurent Blanc Stade de Reims Reims Olivier Guégan David Guion (4/2016–) Stade Rennais Rennes Philippe Montanier Rolland Courbis (1/2016–) AS Saint-Étienne Saint-Étienne Christophe Galtier Toulouse FC Toulouse Dominique Arribagé Pascal Dupraz (3/2016–) ESTAC Troyes Troyes Jean-Marc Furlan Claude Robin (12/2015) Michel Padovani (12/2015–) ==Sarjataulukko== Päivitetty 1. toukokuuta 2016 pelattujen otteluiden jälkeen. Lähde: Soccerway Sijoituksen määrittäminen: 1) Pisteet; 2) Maaliero; 3) Tehdyt maalit; 4) Keskinäisten otteluiden pisteet; 5) Keskinäisten otteluiden maaliero; 6) Fairplay-sijoitus. (M) Mestari; (K) Karsiutunut mainittuun vaiheeseen; (P) Pudonnut; (X) Varmistanut paikkansa Eurooppa-liigassa, mutta voi vielä karsiutua Mestarien liigaan. ==Ottelut== Tilanne 20. huhtikuuta 2016 ==Parhaat maalintekijät== Tilanne 20. huhtikuuta 2016 # Pelaaja Joukkue Maalit 1\. Zlatan Ibrahimović PSG 32 2\. Alexandre Lacazette Lyon 17 3\. Hatem Ben Arfa Nice 16 4\. Edinson Cavani PSG 15 Michy Batshuayi Olympique de Marseille Wissam Ben Yedder Toulouse 5\. Benjamin Moukandjo Lorient 12 Ousmane Dembèlé Rennais 6\. Valère Germain Nice 11 Sofiane Boufal Lille Abdul Waris Lorient 7\. Ángel Di María PSG 10 Andy Delort Caen Martin Braithwaite Toulouse Cheikh N'Doye Angers Floyd Ayité Bastia ==Lähteet== Luokka:Ligue 1 -kaudet Luokka:Jalkapallosarjojen kausi 2015–2016/2016
Kelly Sildaru

Kelly Sildaru (s. 17. helmikuuta 2002) on virolainen freestylehiihtäjä. Hän kilpailee slopestylessä sekä half-pipessä. Nuoresta iästään huolimatta Sildaru on voittanut lukuisia kilpailuja naisten sarjassa ja täten saavuttanut arvostusta freestylelaskijoiden keskuudessa. Sildarun videoita YouTubessa on katsottu yli 200 000 kertaa. Kelly Sildaru sai vuonna 2014 kutsun Breckenridgessä, Yhdysvalloissa järjestettyihin Dew Tour -freestylehiihtokilpailuihin. Kyseiset kilpailut ovat erittäin arvostetut ympäri maailmaa ja kilpailuihin osallistuvat maailman kärkilaskijat. Sildaru ei kuitenkaan voinut osallistua kilpailuun, koska hän oli liian pienikokoinen saadakseen vauhtia radalla oleviin hyppyreihin. Joulukuussa 2015 vasta 13-vuotias Sildaru osallistui Dew Tourille naisten ski slopestyleen. Hän voitti kilpailun selvästi saaden 90,80 pistettä, kun toiseksi tullut Tiril Sjåstad Christiansen sai 86 pistettä ja kolmanneksi sijoittunut Emma Dahlström 83,40 pistettä. Sildaru sai kutsun Aspenissa 28.–31. tammikuuta 2016 järjestettyihin X-Games-kilpailuihin, joissa hän voitti naisten slopestylen. Tämä oli myös ensimmäinen virolaisen urheilijan voitto X-Gameseissä. Hän on myös kaikkien aikojen nuorin talvi-X-Gamesin kultamitalisti. == Lähteet == == Aiheesta muualla == Luokka:Virolaiset freestylehiihtäjät Luokka:Virolaiset olympiamitalistit Luokka:Vuonna 2002 syntyneet Luokka:Elävät henkilöt
Christian Träsch

Christian Träsch (s. 1. syyskuuta 1987 Ingolstadt) on saksalainen jalkapalloilija. Pelipaikaltaan hän on oikea laitapuolustaja. Träsch edustaa Saksan Bundesliigassa pelaavaa VfL Wolfsburgia. == Saavutukset == :Päivitetty 12. elokuuta 2015.Christian Träsch Soccerway-sivustolla VfL Wolfsburg * Saksan cup: 2014–2015 * Saksan supercup: 2015 == Lähteet == Luokka:Saksalaiset jalkapalloilijat Luokka:Vuonna 1987 syntyneet Luokka:Elävät henkilöt
Antípaxos

Antípaxos () eli Antípaxoi (Αντίπαξοι; transl. myös Antípaxi) on Kreikan saari, joka kuuluu Jooniansaarten saariryhmään ja tarkemmin Paxoín saariin. Saaren pinta-ala on 4.1 neliökilometriä ja asukasluku 20 (vuonna 2011). Hallinnollisesti Antípaxos kuuluu Paxoín kuntaan, Korfun alueyksikköön ja Jooniansaarten alueeseen. Antípaxos sijaitsee noin 1,6 meripeninkulmaa (noin 3 kilometriä) kaakkoon Paxoín saarten pääsaaresta Paxóksesta. Saaret sijaitsevat Korfun kaakkoispuolella noin 8,6 meripeninkulmaa (noin 16 kilometriä) Epeiroksen rannikosta länteen. Antípaxoksesta kauemmas kaakkoon sijaitsee Lefkas. Saaren ainoa asutus on Antípaxoksen kylä. == Lähteet == == Aiheesta muualla == Luokka:Jooniansaaret Luokka:Paxoí
Arkoúdi

Arkoúdi () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Lefkaksen ja Ithakan saarten välissä. Saaren pinta-ala on 4,275 neliökilometriä ja se on asumaton (2011). Hallinnollisesti Arkoúdi kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == == Aiheesta muualla == Luokka:Ithaka Luokka:Tilevoḯdes
Árpyia

Árpyia (; ”Harpyia”) eli Arpína (Αρπίνα) on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Zákynthoksesta etelään Stamfánin saaren luoteispuolella. Saaren pinta-ala on 0,163 neliökilometriä ja se on asumaton. Hallinnollisesti Árpyia kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. == Lähteet == Luokka:Jooniansaaret Luokka:Zákynthos
Átokos

Átokos () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Ithakan saaren koillispuolella. Saaren pinta-ala on 4,4 neliökilometriä ja se on asumaton (vuonna 2011). Hallinnollisesti Átokos kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == == Aiheesta muualla == Luokka:Ithaka Luokka:Tilevoḯdes
Diapontiset saaret

Diapontiset saaret () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Korfun saaren luoteispuolella. Saarten asukasluku on 1 419 (vuonna 2011). Saariryhmän pääsaaret ovat Othonoí, Ereikoússa ja Mathráki, jotka ovat asuttuja. Lisäksi saariryhmään kuuluu lukuisia pienempiä asumattomia saaria. Hallinnollisesti saaret kuuluvat Keski- Korfun ja Diapontisten saarten kuntaan, Korfun alueyksikköön ja Jooniansaarten alueeseen. == Saaret == Saariryhmän suurimmat saaret ovat: Saari Väkiluku (2011) Pinta-ala (km²) 1 Othonoí 392 10,80 2 Ereikoússa 496 3,70 3 Mathráki 329 3,10 4 Diáplo 0 0,31 5 Diákopo 0 0,05 6 Karávi 0 0,07 7 Tracheiá (Trachiá) 0 0,02 8 Plateiá 0 0,007 Kastrinó 0 Leipsó (Várka) 0 Óstrako 0 Pláka (Ágkyra) 0 == Lähteet == *
Drakonéra

Drakonéra () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian länsirannikon edustalla. Saaren pinta-ala on 2,442 neliökilometriä ja se on asumaton (vuonna 2011). Hallinnollisesti Drakonéra kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Kálamos (saari)

Kálamos (), antiikin Karnos (, ), on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Lefkaksen ja Meganísin saarten itäpuolella. Saaren pinta-ala on 24,964 neliökilometriä ja asukasluku 496 (vuonna 2011). Hallinnollisesti Kálamos kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kálamos muodostaa oman Lefkaksen kuntaan kuuluvan kunnallisyksikkönsä, Kálamoksen kunnallisyksikön (Δημοτική Ενότητα Καλάμου, Dimotikí Enótita Kalámou). Aiemmin saari muodosti itsenäisen kyläkunnan nimeltä Kálamoksen kyläkunta. Saaren suurimmat asutukset ovat sen pääkylä Kálamoksen kylä (454 asukasta) sekä Episkopí (42). == Lähteet == == Aiheesta muualla == * Kalamos Island. Saaren verkkosivut. Luokka:Lefkas Luokka:Tilevoḯdes
Kalógiros (Jooniansaaret)

Kalógiros () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla Drakonéran saaren koillispuolella. Saaren pinta-ala on 0,249 neliökilometriä ja se on asumaton (vuonna 2011). Hallinnollisesti Kalógiros kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Karlonísi

Karlonísi () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,719 neliökilometriä ja se on asumaton (vuonna 2011). Hallinnollisesti Karlonísi kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Kastós

Kastós () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,901 neliökilometriä ja asukasluku 80 (vuonna 2011). Hallinnollisesti Kastós kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kastós muodostaa oman Lefkaksen kuntaan kuuluvan kunnallisyksikkönsä, Kastóksen kunnallisyksikön (Δημοτική Ενότητα Καστού, Dimotikí Enótita Kastoú). Aiemmin saari muodosti itsenäisen kyläkunnan nimeltä Kastóksen kyläkunta. Saaren pääkylä ja ainoa asutus on Kastóksen kylä. Saaren pohjoispuolella sijaitsee Kálamoksen saari ja kauempana luoteessa Meganísi ja Lefkas. == Lähteet == == Aiheesta muualla == Luokka:Lefkas Luokka:Tilevoḯdes
Kýthros

Kýthros () on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee aivan Meganísin saaren eteläpuolella. Saaren pinta-ala on 0,814 neliökilometriä ja se on asumaton (vuonna 2011). Hallinnollisesti Kýthros kuuluu Meganísin kuntaan, Lefkaksen alueyksikköön ja Jooniansaarten alueeseen. Luokka:Meganísi Luokka:Tilevoḯdes
Lamprinós

Lamprinós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,352 neliökilometriä ja se on asumaton (vuonna 2011). Hallinnollisesti Lamprinós kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Mákri (Ekhinadit)

Mákri () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Achelóos-joen suun edustalla. Saaren pinta-ala on 0,983 neliökilometriä ja se on asumaton (vuonna 2011). Hallinnollisesti Mákri kuuluu Ithakan kuntaan, Ithakan alueyksikköön ja Jooniansaarten alueeseen. Saaren länsipuolella sijaitsee Vromónaksen saari, koillispuolella Petalás ja kaakkoispuolella Oxeía. == Lähteet == Luokka:Ekhinadit Luokka:Ithaka
Mathráki

Mathráki () on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 3,1 neliökilometriä ja asukasluku 329 (vuonna 2011). Hallinnollisesti Mathráki kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Mathráki muodostaa oman Korfun kuntaan kuuluvan kunnallisyksikkönsä, Mathrákin kunnallisyksikön (Δημοτική Ενότητα Μαθρακίου, Dimotikí Enótita Mathrakíou). Aiemmin saari muodosti itsenäisen kyläkunnan nimeltä Mathrákin kyläkunta. Saaren pääkylä on Mathrákin kylä. == Lähteet == == Aiheesta muualla == Luokka:Diapontiset saaret
Módi (Jooniansaaret)

Módi (; myös Modió, Μοδιό) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia- Akarnanian rannikon edustalla. Saaren pinta-ala on 0,258 neliökilometriä ja se on asumaton (vuonna 2001). Hallinnollisesti Módi kuuluu Sámin kuntaan, Kefalonián alueyksikköön ja Jooniansaarten alueeseen. Saaren pohjoispuolella sijaitsevat Drakonéran ja Provátin saaret, itäpuolella Petalás ja eteläpuolella Vromónas ja Mákri. == Lähteet == Luokka:Ekhinadit Luokka:Sámi
Othonoí

Othonoí (; transl. myös Othoní) on Kreikan saari, joka kuuluu Jooniansaarten saariryhmään ja tarkemmin Diapontisiin saariin. Se sijaitsee Joonianmeressä Korfun saaren luoteispuolella. Saaren pinta-ala on 10,8 neliökilometriä ja asukasluku 392 (2011). Hallinnollisesti Othonoí kuuluu Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Vuodesta 2011 lähtien Othonoí muodostaa oman Korfun kuntaan kuuluvan kunnallisyksikkönsä, Othonoín kunnallisyksikön (Δημοτική Ενότητα Οθωνών, Dimotikí Enótita Othonón). Aiemmin saari muodosti itsenäisen kyläkunnan nimeltä Othonoín kyläkunta. Saaren pääkylä ja satama on Ámmos eli Othonoín kylä, joka sijaitsee saaren etelärannikolla. Saaren muita kyliä ovat Chorió, Dáfni, Kasimátika ja Mastorátika. == Lähteet == == Aiheesta muualla == Luokka:Diapontiset saaret
Petalás

Petalás () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 5,497 neliökilometriä ja se on asumaton (vuonna 2001). Hallinnollisesti Petalás kuuluu Sámin kuntaan, Kefalonián alueyksikköön ja Jooniansaarten alueeseen. Saaren luoteispuolella sijaitsevat muun muassa saaret Pontikós, Prováti ja Drakonéra, ja lounaispuolella Vromónas ja Mákri. == Lähteet == Luokka:Ekhinadit Luokka:Sámi
Pontikós (Jooniansaaret)

Pontikós () on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla. Saaren pinta-ala on 0,736 neliökilometriä ja se on asumaton (vuonna 2011). Hallinnollisesti Pontikós kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Próti (saari)

Próti (), antiikin Prote (), on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Gargaliánoin kaupungin edustalla. Saaren pinta-ala on 3 neliökilometriä ja se on asumaton (vuonna 2011). Hallinnollisesti Próti kuuluu Trifylían kuntaan, Messenian alueyksikköön ja Peloponnesoksen alueeseen. == Lähteet == Luokka:Jooniansaaret Luokka:Trifylía
Prováti (Ekhinadit)

Prováti (, ) on Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon edustalla. Saaren pinta-ala on 1,211 neliökilometriä ja se on asumaton (vuonna 2011). Hallinnollisesti Prováti kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Sfaktiría

Sfaktiría (), antiikin Sfakteria (, ) ja Sfagia/Sfagiai (, ), on Kreikan saari, joka kuuluu Jooniansaarten saariryhmään ja sijaitsee Joonianmeressä Peloponnesoksen niemimaan länsirannikolla Pýloksen kaupungin edustalla. Saaren pinta-ala on 3,2 neliökilometriä ja se on asumaton (vuonna 2011). Hallinnollisesti Sfaktiría kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen. == Maantiede == Sfaktirían saari rajaa sen itäpuolisen Navarínonlahden eli Pýloksenlahden muusta Joonianmerestä. Saaren eteläpuolella sijaitsevat pienemmät Koutsounésin saaret ja Pýloksen saari eli Tsichlí Bampá, ja pohjoispuolella Zógkloksen niemi eli antiikin Koryfasion. Sfaktiría on suojeltu lintudirektiivin mukaisena Natura- alueena yhdessä Navarínonlahden pohjoispuolella sijaitsevan Giálovan laguunin kanssa. pienoiskuva|vasen|Sfaktirían saari (taustalla) Pýloksesta nähtynä. == Historia == Historiassa Sfakteria muistetaan paikkana, johon ateenalaiset motittivat spartalaiset peloponnesolaissodan aikana torjuttuaan näiden hyökkäyksen Pylokseen Pyloksen taistelussa. Tämä johti pitkään piiritykseen ja Sfakterian taisteluun, joka käytiin vuonna 425 eaa. Thukydides esittää seudun maantieteestä yksityiskohtaisia kuvauksia, ja saaren maantieteessä on helposti tunnistettavissa paikat, jotka hän kuvaa: Saaren keskiosassa on matalampi tasaisempi alue, jossa oli vesilähde ja spartalaisten leiri. Pohjoisosassa on korkeampi kohta, johon spartalaiset lopulta vetäytyivät, ja länsipuolella on rantautumiseen sopivia paikkoja, joihin helootit toivat lisätarpeita.Thukydides: Peloponnesolaissota 4.13–41. == Lähteet == == Aiheesta muualla == Luokka:Jooniansaaret Luokka:Kreikan Natura-alueet Luokka:Pýlos-Néstoras
Sofía (saari)

Sofía (, myös Sofiá, Σοφιά) on Kreikan saari, joka kuuluu Jooniansaarten saariryhmään ja tarkemmin Ekhinadeihin ja sijaitsee Joonianmeressä Aitolia- Akarnanian rannikon edustalla. Saaren pinta-ala on 0,174 neliökilometriä ja se on asumaton (vuonna 2011). Hallinnollisesti Sofía kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Spárti (saari)

Spárti () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Saaren pinta-ala on 0,538 neliökilometriä ja se on asumaton (vuonna 2011). Hallinnollisesti Spárti kuuluu Meganísin kuntaan, Lefkaksen alueyksikköön ja Jooniansaarten alueeseen. Spárti sijaitsee Lefkaksen itäpuolella Nydrín ja Perigiálin kylien edustalla. Sen eteläpuolella sijaitsevat Skorpióksen ja Skorpídin saaret. == Lähteet == Luokka:Meganísi Luokka:Tilevoḯdes
Stamfáni

Stamfáni () on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Joonianmeressä suhteellisen kaukana merellä Zákynthoksen saaresta eteläkaakkoon ja Peloponnesoksen niemimaan länsirannikosta länteen. Saaren pinta-ala on 2,5 neliökilometriä ja asukasluku 1 (vuonna 2011). Hallinnollisesti Stamfáni kuuluu Zákynthoksen kuntaan, Zákynthoksen alueyksikköön ja Jooniansaarten alueeseen. Stamfánilla on luostari nimeltä Strofadien luostari (Moní Strofádon), jossa saaren ainoa asukas asuu. Hieman saaren luoteispuolella sijaitsee pienempi Árpyian saari. Saarilta on matkaa Zákynthokseen noin 26 meripeninkulmaa (noin 48 kilometriä) ja Peloponnesoksen rannikolle noin 27 meripeninkulmaa (noin 50 kilometriä). == Lähteet == == Aiheesta muualla == Luokka:Jooniansaaret Luokka:Zákynthos
Strofadit

Strofadit () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Zákynthoksen saaren eteläpuolella Peloponnesoksen niemimaan länsirannikon edustalla. Saariryhmän asukasluku on 1 (vuonna 2011). Hallinnollisesti saaret kuuluvat Zákynthoksen kuntaan, Zákynthoksen alueyksikköön ja Jooniansaarten alueeseen. Strofadeilta on matkaa Zákynthoksen etelärannikolle noin 26 meripeninkulmaa (noin 48 kilometriä) ja Peloponnesoksen länsirannikolle noin 27 meripeninkulmaa (noin 50 kilometriä). == Saaret == Saari Väkiluku (2011) Pinta-ala (km²) 1 Stamfáni 1 2,5 2 Árpyia 0 0,1 == Lähteet == Luokka:Jooniansaaret Luokka:Zákynthos
Vromónas

Vromónas (; myös Vrómonas, Βρόμωνας) on Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Joonianmeressä Aitolia-Akarnanian rannikon edustalla Ithakan saaresta itään. Saaren pinta-ala on 1,047 neliökilometriä ja se on asumaton (2011). Hallinnollisesti Vromónas kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Spárti (täsmennyssivu)

Spárti () voi viitata seuraaviin: * Sparta, kaupunki ja kunta Lakonian alueyksikössä Peloponnesoksen alueella Kreikassa ** Sparta, antiikin kreikkalainen kaupunki * Spárti, saari Jooniansaarten saariryhmässä Kreikassa == Katso myös == * Spartit
Sinikiitäjäinen

Sinikiitäjäinen (Carabus violaceus) on maakiitäjäisten heimoon kuuluva laji. Se on 2–3 cm:n pituinen ja väriltään musta. Peitinsiipien reunat ovat violetin hohtoiset ja niissä on hieman nystyjä. Toukat ja aikuismuoto talvehtivat. Lentoaika on kesäkuulta elokuulle. Sinikiitäjäistä tavataan kuivissa havumetsissä ja lehtimetsissä ja sitä tavataan joissakin paikoissa ympäri Suomen. Sinikiitäjäinen saalistaa luonnossa ainakin seuraavia: mänty-yökkönen (Panolis flammea), lehtinunna (Lymantria dispar) ja valepeltoetana (Deroceras reticulatum). Centre for Agriculture and Biosciences International (CABI): Carabus violaceus (ground beetle, violet) == Lähteet == == Aiheesta muualla == *Laji.fi: Sinikiitäjäinen (Carabus violaceus) *http://www.vastavalo.fi/haku-Sinikiitäjäinen.html *UniProt: Taxonomy - Carabus violaceus (Violet ground beetle) *Pherobase: Semiochemicals of Carabus violaceus Luokka:Petokuoriaiset
Dan Gosling

Daniel ”Dan” Gosling (s. 1. helmikuuta 1990 Brixham) on englantilainen jalkapalloilija. Pelipaikaltaan hän on keskikenttäpelaaja. Gosling edustaa Englannin mestaruussarjassa pelaavaa Watfordia. Gosling on kauden 2018–2019 loppuun mennessä pelannut Valioliigassa 160 ottelua ja tehnyt niissä 14 maalia. Kausina 2008–2010 hän pelasi Evertonissa 22 valioliigaottelua ja teki niissä neljä maalia. Kausina 2010–2014 hän pelasi Newcastle Unitedissa 24 pääsarjaottelua ja teki niissä yhden maalin. Gosling siirtyi Bournemouthiin kesällä 2014 ja joukkue nousi Valioliigaan keväällä 2015. Gosling edusti Englantia nuorten maajoukkueissa. == Lähteet == Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Julian Schieber

Julian Schieber (s. 13. helmikuuta 1989 Backnang) on saksalainen jalkapalloilija. Pelipaikaltaan hän on hyökkääjä. Schieber edustaa Saksan Bundesliigassa pelaavaa FC Augsburgia, jonne hän siirtyi kesällä 2018 Hertha Berlinistä. Aiemmin hän on edustanut VfB Stuttgartia, lainasopimuksella 1. FC Nürnbergiä ja Borussia Dortmundia. Hän on kauden 2019–2020 loppuun mennessä pelannut kaikkiaan 167 bundesliigaottelua ja tehnyt niissä 27 maalia. Mestarien liigassa hän on pelannut 18 ottelua ja tehnyt yhden maalin, joulukuussa 2012 Borussia Dortmundin alkulohko-ottelussa Manchester Cityä vastaan. == Lähteet == Luokka:Saksalaiset jalkapalloilijat Luokka:Vuonna 1989 syntyneet Luokka:Elävät henkilöt
GP-5

GP-5 () on Neuvostoliitossa vuosina 1970–1989 valmistettu kaasunaamari. Naamari koostuu koko pään peittävästä kumisesta hupusta ja suodattimesta. == Historia == Alun perin GP-5 suunniteltiin suojaamaan kantajaa radioaktiiviselta ydinlaskeumalta ja kylmän sodan aikana naamareita toimitettiin useimpiin väestönsuojiin. Puolassa kokeiltiin, kykeneekö naamari oikeasti suojaamaan ABC-tilanteessa. Naamari toimi melko hyvin ja todettiin, että GP-5 kykenee suojaamaan tällaisessa tilanteessa 24 tunnin ajan. GP-5 tuli tunnetuksi sen laajasta käytöstä Tšernobylin ydinvoimalaonnettomuudessa. == Keräily == GP-5 on erittäin suosittu kaasunaamari keräilijöiden keskuudessa edullisen hintansa, sekä ensimmäistä- ja toista maailmansotaa jäljittelevän tyylinsä ansiosta (pyöreät linssit). Naamaria maahantuo Suomeen Varusteleka. == Asbesti ja GP-5 == Vuonna 2013 asbestilaboratorio löysi suodattimen puuvillakerroksesta 7,5 prosenttia asbestia. On väitetty suodattimen olleen suunniteltu niin, että asbestia ei tule sisäänhengittäessä, jos suodatin ei ole vain vaurioitunut. == Lähteet == ==Aiheesta muualla== Luokka:Suojavarustus Luokka:Naamarit
Masqatin kansainvälinen lentoasema

Masqatin kansainvälinen lentoasema (, IATA: MCT, ICAO: OOMS) on Omanin sulttaanikunnan pääkaupunkiseudulla, Masqatin kuvernoraatin Seebin kaupungissa sijaitseva kansainvälinen lentoasema. Masqatin lentoaseman alkuna voi pitää Beit al-Falajin lentoasemaa, joka oli aluksi vuonna 1929 vain maapohjainen sotilaslentokenttä. Se toimi myös Omanin öljynetsintälentojen tukikohtana. 1960-luvulla siviililentotoiminnan kentälle aloitti Gulf Air DC3-kalustolla. 1970-luvulla lentotoiminnan kentälle käynnistivät nykyisin nimillä Pakistan International Airlines ja British Airways tunnetut lentoyhtiöt. Joulukuun 23 päivänä 1973 avattiin Masqatin keskustasta noin 32 kilometriä länteen sijaitseva Seebin kansainvälinen lentoasema. Se vaihtoi nimeään 1. helmikuuta 2008 ja tunnetaan nykyisin nimellä Masqatin kansainvälinen lentoasema. Lentoasema on Oman Airin kotikenttä. Seebintlarptnasa.jpg| Satelliittikuva (2006). Muscat International Airport.JPG| Saapuvan liikenteen sisäänkäynti. Amouage-Aéroport international de Mascate 2013 (2).jpg| Masqatin lentoasemaa rullaustieltä nähtynä (2013) ==Lähteet== ==Aiheesta muualla== *OOMS Muscat International Airport (skyvector.com) *Landing OOMS Muscat (11/2012, video, kesto: 9 min 14 s) () *OOMS (Jeppesen, 2008, eli lienee ainakin osaksi vanhentunut) (uvairlines.com) Luokka:Omanin lentoasemat Luokka:Seeb
Ágios Minás (saari)

Ágios Minás () on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 2,343 neliökilometriä ja asukasluku 3 (vuonna 2011). Hallinnollisesti Ágios Minás kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen. Ágios Minás sijaitsee saariryhmän pääsaaren Foúrnoin saaren itäpuolella sen ja Sámoksen välissä. Sen erottaa Foúrnoista noin 500 metriä leveä salmi. == Lähteet == Luokka:Foúrnoi Korseón Luokka:Pohjoisen Egean saaret
Anthropofás

Anthropofás () eli Megálos Anthropofás (Μεγάλος Ανθρωποφάς) tai Megálos Anthropofágos (Μεγάλος Ανθρωποφάγος, ”Suuri ihmissyöjä”) on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin kaakkoispuolella. Saaren pinta-ala on 0,545 neliökilometriä ja se on asumaton (vuonna 2011). Hallinnollisesti Anthropofás kuuluu Foúrnoi Korseónin kuntaan, Ikarían alueyksikköön ja Pohjois-Egean saarten alueeseen. Saaren pohjoispuolella sijaitsee pienempi saari nimeltä Mikrós Anthropofás eli Mikrós Anthropofágos (”Pieni ihmissyöjä”). == Lähteet == Luokka:Foúrnoi Korseón Luokka:Pohjoisen Egean saaret
Antípsara

Antípsara () on Kreikan saari, joka kuuluu Pohjoisen Egean saarten saariryhmään. Saaren pinta-ala on 4 neliökilometriä ja asukasluku 4 (vuonna 2011). Hallinnollisesti Antípsara kuuluu Psarán kuntaan, Chíoksen alueyksikköön ja Pohjois-Egean saarten alueeseen. Pieni Antípsara sijaitsee Chíoksesta länteen sijaitsevan Psarán saaren länsipuolella. Antípsaran ja Psarán välinen etäisyys on lyhimmillään noin 1,3 meripeninkulmaa (noin 2,5 kilometriä). == Lähteet == Luokka:Pohjoisen Egean saaret Luokka:Psará
Kisiriá

Kisiriá () on pieni Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Se sijaitsee Egeanmeressä saariryhmän pääsaaren Foúrnoin ja Thýmainan saaren välissä. Saaren pinta-ala on 0,662 neliökilometriä ja se on asumaton (vuonna 2011). Hallinnollisesti Kisiriá kuuluu Foúrnoi Korseónin kuntaan, Ikarían alueyksikköön ja Pohjois- Egean saarten alueeseen. == Lähteet == Luokka:Foúrnoi Korseón Luokka:Pohjoisen Egean saaret
Koínyra (saari)

Koínyra (; transl. myös Kínyra, Kínira) on Kreikan saari, joka kuuluu Pohjoisen Egean saarten saariryhmään. Saaren pinta-ala on 0,350 neliökilometriä ja asukasluku 5 (vuonna 2011). Hallinnollisesti Koínyra kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen. Koínyran saari sijaitsee Thásoksen itärannikolla Loutrán ja Koínyran kylien edustalla. Sen erottaa Thásoksesta noin 820 metriä leveä salmi. == Lähteet == == Aiheesta muualla == Luokka:Pohjoisen Egean saaret Luokka:Thásos
Pasás

Pasás (; myös Passás, Πασσάς) eli Panagiá (Παναγιά) on Kreikan saari, joka kuuluu Pohjoisen Egean saariin ja sijaitsee Oinoússeen saaren itäpuolella sen ja Turkin rannikon välissä. Saaren pinta-ala on 2,448 neliökilometriä ja se on asumaton (vuonna 2011). Hallinnollisesti Pasás kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen. Saarella on Neitsyt Marialle (Panagía) omistettu kirkko sekä vanhojen rakennusten raunioita. == Lähteet == Luokka:Oinoússes Luokka:Pohjoisen Egean saaret
Thýmaina

Thýmaina (; transl. myös Thímena) on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 10,071 neliökilometriä ja asukasluku 136 (vuonna 2011). Hallinnollisesti Thýmaina kuuluu Foúrnoi Korseónin kuntaan, Ikarían alueyksikköön ja Pohjois- Egean saarten alueeseen. Thýmaina sijaitsee aivan saariryhmän pääsaaren Foúrnoin länsipuolella sen ja Ikarían välissä. == Lähteet == Luokka:Foúrnoi Korseón Luokka:Pohjoisen Egean saaret
Koorla

Koorla on kylä Suomusjärvellä Salossa Varsinais-Suomen maakunnassa. Se sijaitsee noin 7 kilometriä Suomusjärveltä etelään. Koorlan lähimmät naapurikylät ovat Lemula etelässä ja Ahtiala pohjoisessa. Luokka:Suomusjärven kylät
Suomusjärven kirkonkylä

Suomusjärven kirkonkylä on kylä Suomusjärvellä Salossa Varsinais-Suomessa. Siitä tuli kirkonkylä 1700-luvun alussa. Kylän hautausmaa, kirkko, lainamakasiini ja Ylhäisten talonpoikaistalo muodostavat valtakunnallisesti arvokkaan rakennetun kulttuuriympäristön. Kirkonkylä on samannimisen järven tuntumassa noin viiden kilometrin päässä Suomusjärven keskustaajamasta Kitulasta. == Historia == Suomusjärven kylän vakituinen asutus muodostui 1300-luvun jälkeen. Vanhin tunnettu maininta kylästä on vuodelta 1532, jolloin se kuului Kiskon pitäjään. Vuoden 1540 maakirjan mukaan kylässä oli kolme taloa: Alhainen, Ylhäinen ja Knaapi. Suomusjärven kappeli perustettiin 1678. Liikenteellisesti keskeisellä paikalla sijainneesta Suomusjärvestä tuli kirkonkylä 1700-luvun alussa. Kirkko valmistui uudelle paikalle 1708. Tapuli valmistui 1751. Nykyisen kirkon rakensi pitäjänpuuseppä Isak Lindström ja kirkko valmistui Ylhäisten tilalta lunastetulle maalle 1850. Suomusjärvi sai itsenäisen seurakunnan aseman 1903. == Lähteet == * Luokka:Suomusjärven kylät Luokka:Suomen kirkonkylät Luokka:Valtakunnallisesti merkittävät rakennetut kulttuuriympäristöt Suomessa
Thomas Craig

Thomas Craig (s. 4. joulukuuta 1962, Iso-Britannia) on brittiläinen näyttelijä. Craig tunnetaan parhaiten Komisario Thomas C. Brackenreidin roolista kanadalaisessa rikossarjassa Murdochin murhamysteerit (2008–), Tommy Harrisin roolista saippuasarjassa Coronation Street (2002–2005) sekä Simon Goddardin roolista draamasarjassa Sydän paikallaan (1997–2005). Hän on vieraillut useissa televisiosarjoissa kuten Casualty, EastEnders, Sydämen asialla, Holby Cityn sairaala sekä Tohtorit. Luokka:Brittiläiset näyttelijät Luokka:Vuonna 1962 syntyneet Luokka:Elävät henkilöt
Kun ihmiset ovat olevinaan jumalia

Kun ihmiset ovat olevinaan jumalia. Valikoima D.H. Lawrencen runoutta on D. H. Lawrencen runojen kokoelma, jonka ovat suomentaneet ja toimittaneet Pertti Nieminen ja Tuulia Toivanen. Teoksen julkaisi Basam Books vuonna 2014. == Lähteet == == Aiheesta muualla == * Alanen, Virpi: Hillitty valikoima tunteissa keinuvia ajatuksia. Kiiltomato.net 9.1.2015. Luokka:Runokokoelmat Luokka:Vuoden 2014 kirjat
APK

APK () on Android-sovellusohjelmien pakettitiedosto. Yksi paketti sisältää ohjelman lisäksi kaikki sen tarvitsemat tiedostot (data- ja resurssitiedostot). APK-tiedostoja käytetään sovellusten asentamiseen laitteeseen. Uudempi muoto on Android App Bundle. == Lähteet == Luokka:Android Luokka:Paketinhallintajärjestelmät
Athens Concert

Athens Concert on jazz-saksofonisti Charles Lloydin ja kreikkalaisen laulaja María Farantoúrin yhteinen livealbumi. Albumi on taltioitu vuonna 2010 Charles Lloyd Quartetin ja Farantoúrin yhteiskonsertissa Ateenassa. Levy-yhtiönä toimi ECMCharles Lloyd / Maria Farantouri - Athens Concert (CD) discogs.com Viitattu 12.8.2015. == Kappaleet == === CD 1 === # # # # # # # # === CD 2 === # # # # # # # # # # == Kokoonpano == * Charles Lloyd – tenorisaksofoni, alttohuilu, tarogato-huilu * María Farantoúri – laulu * Jason Moran – piano * Reuben Rogers – basso * Eric Harland – rummut * Sokrátis Sinópoulos – lyyra * Tákis Farazís – piano == Arviot == * Allmusic: ()Allmusic: Athens Concert review allmusic.com Viitattu 12.8.2015 * AllAboutJazz: ()AllAboutJazz: Athens Concert allaboutjazz.com Viitattu 12.8.2015 * The Guardian: ()The Guardian: Athens Concert review theguardian.com Viitattu 12.8.2015 == Lähteet == Luokka:María Farantoúrin albumit Luokka:Vuoden 2011 konserttitallenteet Luokka:Yhdysvaltalaiset jazzalbumit
Antto Prunnila

Antto Prunnila (18. syyskuuta 1897 Honkajoki – 31. maaliskuuta 1965 Pori) oli suomalainen poliitikko, joka toimi SKDL:n kansanedustajana vuosina 1945–1954 ja 1958–1962. == Elämä == Honkajoen Katkon kylässä syntyneen Prunnilan vanhemmat olivat torppari Jaakko Joonas Prunnila (1846–1892) ja Kauhajoelta kotoisin ollut Maria Wilhelmiina Samuelintytär Nevala (s. 1866). Kansakoulun käytyään Prunnila oli metsä- ja uittotöissä Pohjois-Satakunnassa ja työskenteli vuodesta 1926 lähtien kirvesmiehenä Porissa. Samalla Prunnila lähti mukaan kommunistien toimintaan, minkä johdosta hän sai kahden vuoden vankeustuomion 1931. Jatkosodan ajan Prunnila oli turvasäilössä pahamaineisella Koverin keskitysleirillä. Jatkosodan jälkeen Prunnila suoritti Sirola-opiston kurssin ja hänet valittiin eduskuntaan vuonna 1945. Presidentin valitsijamiehenä Prunnila oli vuosina 1950, 1956 ja 1962. Hän toimi myös SKP:n Satakunnan piiritoimikunnan puheenjohtajana. == Perhe == Prunnilan puoliso oli Ida Sofia Lamminpää, jonka kanssa hän avioitui vuonna 1926. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Turun läänin pohjoinen vaalipiiri Luokka:Vuonna 1897 syntyneet Luokka:Vuonna 1965 kuolleet
Matti Meriläinen

Matti Meriläinen (26. marraskuuta 1889 Sotkamo – 9. syyskuuta 1963 Sotkamo) oli suomalainen poliitikko, joka toimi SKDL:n kansanedustajana vuosina 1945–1954 ja 1958–1962. == Elämä == Sotkamon Naapurinvaarassa Korholan talossa syntyneen Meriläisen vanhemmat olivat maanviljelijä Matti Meriläinen (1861-1942) ja Loviisa Kovalainen (1864-1947). Kansakoulun käynyt Meriläinen teki maatöitä kotitilallaan ja oli kaivos- ja metsätöissä Yhdysvalloissa 1913–1921. Suomeen palattuaan hän viljeli omaa tilaansa Naapurinvaarassa. Meriläinen vaikutti jo ennen sotavuosia Sotkamon kunnalliselämässä. Vuonna 1945 hänet valittiin eduskuntaan. Meriläinen oli presidentin valitsijamies 1950, 1956 ja 1962. Hän oli myös Sotkamon kunnanvaltuuston ja kunnanhallituksen jäsen sekä kuului Kainuun Osuusliikkeen edustajistoon. Vuonna 1959 Meriläinen lahjoitti SKDL:n ja SKP:n Kainuun piirijärjestöille tontin, jolle rakennettiin Naapurinvaaran huvikeskus. Paikalla oli jo aikaisemmin toiminut SKDL:n Naapurinvaaran osaston tanssilava. Meriläinen kuoli 73-vuotiaana syyskuussa 1963. Tarinan mukaan hän kuoli heinäpellolle sirppi ja vasara kädessään. == Perhe == Matti Meriläisen ensimmäinen puoliso oli sotkamolainen Iida Kustaava Korhonen (1899-1949), jonka kanssa hän avioitui vuonna 1923. Heillä oli neljä lasta. Leskeksi jäätyään Meriläinen meni naimisiin 1953 espoolaisen Elma Augusta Hellmanin (1897-1981) kanssa. Matti Meriläisen veli oli SDP:n kansanedustaja Antti Meriläinen. Kansanperinteen kerääjä Heikki Meriläinen oli heidän isänsä serkku. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Sotkamon kunnanvaltuutetut Luokka:Oulun vaalipiiri Luokka:Vuonna 1889 syntyneet Luokka:Vuonna 1963 kuolleet